पाएं अपने शहर की ताज़ा ख़बरें और फ्री ई-पेपरडाउनलोड करें
इंदौर। आयकर विभाग ने प्रत्यक्ष और अप्रत्यक्ष रूप में वैवाहिक कार्यों से जुड़े चार समूहों के 14 ठिकानों पर शुक्रवार शाम सर्वे की कार्रवाई शुरू की, जो देर रात तक जारी थी। आयकर की इस कार्रवाई की जद में अपना स्वीट्स, नाकोड़ा साड़ी, सजधज मैरिज डेकोरेटर्स और सृजन मैरिज डेकोरेटर्स शामिल हैं। इस वित्तीय वर्ष में आयकर विभाग की यह पहली बड़ी कार्रवाई है।
कुल 40 अधिकारियों की टीम पुलिस बल के साथ कर चोरी पकडऩे के लिए दस्तावेज खंगाले। विवाहों और त्योहार में जिस ढंग से यह संस्थान अपना व्यापार करते हैं उस मान से आयकर नहीं चुकाते हैं, यह सूचना मिलने के बाद आयकर ने यह कार्रवाई की है। आयकर कमिश्नर एसके आनंद के अनुसार शुक्रवार तक यह साफ हो जाएगा कि कुल कितने की कर चोरी की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn